ओमप्रकाश वर्मा, रंगीलाल, महेश कुमार, राजेंद्र प्रसाद का कहना है कि गांव का विद्युतीकरण शुरु हुआ तो बल्ब की रोशनी की आस जगी थी, लेकिन ठेकेदार व अधिकारियों की उदासीनता के चलते उम्मीदों पर पानी फिर गया। अमरेश शुक्ल, मलखान शर्मा, वीरेंद्र कुमार, रामलाल ने बताया कि बिजली न होने से बच्चों की पढ़ाई प्रभावित हो रही है। कई बार शिकायत की गई, लेकिन कोई कार्रवाई नहीं हुई। इसी तरह क्षेत्र के सरायखास, नौडिहवा, लालपुर व भलुहिया गांवों का भी विद्युतीकरण पूरा नहीं हो सका है। अधिशासी अभियंता सुनील कुमार का कहना है कि योजनाओं के तहत गांवों का विद्युतीकरण पूरा कराया जाएगा।